|  |  |  |  |  |  |
| --- | --- | --- | --- | --- | --- |
| REFERAT | Dialogforum buss Vestland | | | | |
| **MØTELEIAR** | Direktør Målfrid Vik Sønstabø | | | | |
| **MØTEDATO** | 09.09.2025 | **TID** | 10.00 – 12.20 | **MØTESTAD** | Vestlandshuset / Teams |
| **REFERENT** | Jan-Petter Tvedt | | | | |
| **REF. DATO** | 09.09.2025 | **ARKIVSAK** |  | **ARKIVNR** |  |
| **DELTAKARAR** | NHO Transport Vestland: Pål Presttun (Teams) og Lars Andreas Kårstad (Teams)  Fellesforbundet (FF): Johannes F. Moldung og Edvard Hartvigsen (Teams)  Yrkestrafikkforbundet (YTF): Beate Storsætre og Tore Even Øvretvedt (Teams)  Verneomboda: Arne Kjell Fimland (Teams) og Pål Stange  Skyss: Målfrid Vik Sønstabø, Karl Inge Nygård, Hallvard Natvik, Gudrun Einbu, Rolf Fløtre Skogedal og Jan-Petter Tvedt | | | | |
| **FRÅVERANDE** | NHO Transport Vestland: Jørgen Haukås  Yrkestrafikkforbundet (YTF): Kjell Nesheim | | | | |

**Referat Dialogforum buss Vestland – 9. september 2025**

|  |  |  |
| --- | --- | --- |
| ***Nr*** | ***Sak*** | ***Vedlegg*** |
| 0 | **Velkomen og innmelding til eventuelt**  Skyss ved Målfrid Vik Sønstabø ønskte velkomen til møtet.  Kort presentasjonsrunde av deltakarane.  Agenda for møtet vart gjennomgått.  Saker innmeld til eventuelt:   * VO Stange - kontaktperson Statens vegvesen ift kollektivfelt * Fellesforbundet v/Moldung - informasjon rundt Storavannet terminal samt Trolley drift |  |
| 1 | **Referat frå Dialogforum 27.mai 2025**  Referatet vart sendt ut 11. juni 2025.  Referat godkjent. | <https://www.skyss.no/dialogforum> |
| 2 | **Nytt frå Skyss – orienteringar**  Målfrid orienterte om aktuelle saker frå Skyss.   1. **Status økonomi – nøkkeltal og budsjett 2025**   Prognose for 2025 per juni månad er 16 MNOK betre enn netto budsjettramme på 3,759 mrd.  Kontraktskostnadane i prognosa er 47 MNOK betre enn budsjett, mens inntektene er 30 MNOK lågare enn budsjett.    Målfrid orienterte kort om årsaker til avvik i kontraktskost, der lågare drivstoffkostnadar trekk ned og auka kostnader knytt til mellom anna individuelt tilpassa skuleskyss og bonus trekk opp.  På inntektssida var det i budsjett lagd til grunn auka inntekter mot 2024. Tal per juni 2025 samanlikna med 2024 viser ei auke i selde billettar, men ikkje same volum som forventa i budsjett 2025.  Målfrid orienterte, som svar til innmeldt eventuelt sak frå Fellesforbundet, kort om status Trolley drift der det no er ei brei vurdering av kva som skal skje med denne drifta framover. Bakgrunn for vurderinga heng direkte saman med at Bybanen AS har avdekka behov for betydeleg oppgradering av Trolley infrastruktur på Landåssida, der det kommande år vil måtte investerast betydelege beløp dersom Trolley drifta skal kunne oppretthaldast. Saken skal opp til politisk behandling hausten 2025.   1. **Status kundeutvikling**   Alt i alt viser reisetala i Vestland ei positiv utvikling med ei auke siste 12 månader på samla vel 1,17% for buss, og Skyss er nøgd med passasjervekst både på buss og bane.  NHO v/Kårstad spelte inn utfordringa med kvite kort og validering, og Fellesforbundet v/Hartvigsen peika på utfordring med delt «film av billett» som tapt inntektskjelde for Skyss og også eit stort frustrasjonsområde for sjåførane.  Skyss v/Hallvard Natvik peika her på at det seinare tid har vore gjennomførd fleire kontrollar også i distrikt, og at ein ser at det er forhaldsvis høg snikprosent i dei områda dette er gjennomførd. Skyss set pris på engasjement rundt inntektssikringa, og av pågåande tiltak til forbetring jobbast det mellom anna med nytt billettsystem og betre valideringsmogelegheiter. Samstundes avrunda Skyss med å presisere at 100% løysningar for inntektssikring og snik vil aldri være mogeleg å oppnå, men at ein må sette inn tiltak der dette gir best mogeleg samla utbytte – kost & nytte vurdert.   1. **Skyss sine reisevilkår – pågåande arbeid**   Skyss v/ Hallvard presenterte pågåande Skyss arbeid for å betre utdjupe kva retningslinjer som gjeld for rullestol, barnevogn og bagasje, eit arbeid basert på innspel frå både sjåførar og Skyss sine brukarar.  Overordna målsetting med dette arbeidet skal være:   * Føreseielege reiseopplevingar * Trygge sjåførar * Trygg reise for alle   Dagens utfordingar ble presentert, og avdekte forbetringsområder framlagd av Skyss.  Gjeldande lovverk for sikring om bord blei kort gjennomgått.  Hallvard presenterte deretter andre relaterte tema knytt til reisevilkår, der prioritet om bord og ved stoppestad samt sikring av barnevogn, syklar/køyreinnterning og barn under 3 år vart kommentert. Når retningslinene er klåre og endelege, vil eit opplæringsprogram kring kundeservice bli utvikla og rulla ut via Motimate og andre relevante kanalar.  Skyss viste til at pågåande forbetringsarbeid vil gjelde for alle Skyss operatørar når det er endeleg.Både tillitsvalde og verneombod kom med gode innspel samt både ris og ros til presentasjonen.   * Fellesforbundet v/Moldung etterspurde klare reglar og tal på barnevogner i leddbuss, utan at Skyss kunne gje konkret svar på det i møtet men peika på at sikkerheit er eit styrande prinsipp. * Fellesforbundet v/Hartvigsen tipsa Skyss om å sjekke ut reglane om sikring av barn under 3 år med Statens Vegvesen. Skyss svara ut at saken var tidlegare avklart mellom NHO Transport og Samferdselsdepartementet. – sjå vedlegg. * YTF v/Storsætre var positiv til presiseringane framlagt, og viste til at mye av utfordringane i H&V sumaren 2025 var knytt til frustrasjon blant sjåførar på val av lågentre materiell. * Verneombod Stange var positiv til at Skyss tek aksjon på bagasje utfordinga. * Fellesforbundet v/Hartvigsen peika på viktigheit av å skilje klårt mellom ulike busstypar og klasser.   Skyss takka for gode innspel, og tar disse med i det vidare forbetringsarbeidet. | Sjå vedlegg.  Sjå vedlegg.  Sjå vedlegg.  Sjå vedlegg.    Skyss |
| 3 | **Uteståande saker – avklaringar og status​**  Skyss presenterte kort status på uteståande saker frå tidlegare møter:   1. **Syklistar og bussar - kampanjar**   Det ble gjennomført møte 11/6 der sykkelsjef i Bergen kommune, Skyss, vegplanleggarar i avdeling Infrastruktur og veg (VLFK) samt valfrie deltakere frå Dialogforum deltok. Møtet var både nyttig og godt. Sjå vedlegg for meir info.   1. **Anbod og Eigedom – HMS relaterte krav frå VLFK til utleigar**   Skyss har fått bekrefta at i de tilfelle VLFK Eigedom leigar eigedom som alleide er i bruk hos operatør vert følgande prinsipp lagd til grunn:  *«…leid anlegg som er i bruk av operatøren i dag og forutsetter at operatøren i dag har tilfredsstillende lokaler i forhold til HMS krav».*   1. **Turbuss feilparkering Bergen busstasjon – oppfølging frå VLFK**   Skyss har hatt dialog med eigedomsavdelinga som eig og driftar Bergen busstasjon om problemstillinga. Det er juridisk mogleg med bøtelegging, men det er ønska å sjå etter andre løysingar i første rekke. Skyss er bedt om å sjå på om faste plassar/anna prioritering av reguleringsplassane kan vere ei løysing. Eigedomsavdelinga vil i så fall skilte om for å prøve ut dette.   1. **Lading Bergen busstasjon – prioritet operatør**   Skyss har fått stadfesta at prioritet for operatør H&V skal vere på plass. Denne løysinga kan bli endra etterkvart som fleire kontraktsområde kan ha behov for lading.  YTF v/Øvretvedt viste her til utfordring at H&V EL busser - i tillegg til prioritert ladeplass/reguleringsplass - nyttar reguleringsplasser som skal være forbeholdt øvrige operatører som ikke har prioritet. YTF ba om å få endra / innskjerpa praksis på dette fra H&V bussene, og Skyss tar dette med i dialog mot operatør.   1. **Lågentre og prioritet ved kapasitetsutfordringar**   Svart ut i eigen sak over.   1. **Rekruttering og reklame bak på buss – økonomiske mogelegheiter VLFK**   Skyss melde at det ikke vil være økonomiske midlar frå VLFK til foliering av bakside på nye busser slik som ble gjort som spesialprosjekt for noen år siden. Skyss kan imidlertid bidra med internettkampanjer og vil kunne sikre betre profilering av dagens rekrutteringsside. |  |
| 4 | **Spørsmål frå tillitsvalde og verneombod**  Skyss hadde motteke innspel til fleire saker frå YTF v/Christensen/Storsætre.  Bagasje og nye lågentre bussar i H&V anbod  YTF v/Beate Storsætre presenterte utfordringar knytt til bagasje og nye lågentre bussar i H&V anbod.  Utfordringar knytt til tolking og praktisering av regelverk og merking i buss («0 kg bagasje) ble spesielt trekt frem.  Tillitsvalde og verneombod i Dialogforum støtta i stor grad saksframlegget, og sikring, risiko, ansvar og ulike prioriterings dilemma vart trekt fram og diskutert bredt.  Verneombod Stange og Fellesforbundet ved Hartvigsen og Moldung peika på at lågentre og last sikkerheit er ei utfordring i fleire områder enn H&V, og at det på sikt kan bidra til å auke rekrutteringsutfordring i bransjen.  YTF v/Beate Storsætre spela avslutningsvis inn til Skyss eit ønskje om å lytte betre til sjåførars innspel til materiell ved nye anbod.  Skyss v/Karl Inge Nygård peika på at det er viktig å huske på at lågentre ikkje er ueigna materiell, og at det ligg eit godt formål bak avgjerd om lågentre i balansert kombinasjon med alternativt materiell der det er særskilt behov for auka lastekapasitet.  Revurdering av lågentre materiell på linjenivå kan være mogleg der permanent behov tilseier at kundebehov ikkje er mogeleg å løyse med lågentre gjennom t.d forsvarleg last sikring og/eller eigen kontraktsfesta suppleringsbuss. Nygård peika på at sikkerheit og regelverk sjølvsagt alltid skal være styrande for sjåførane, men at Skyss tenker at pragmatisk og balansert handsaming av regelverket også er viktig å ta med.  Hallvard Natvik følgde opp med å vise til Skyss sitt pågåande forbetringsarbeid med nye retningslinjer, og lova at når dette arbeidet er landa vil Skyss bidra med både Motimate kurs og ikkje minst «dilemma trening» for sjåførane knytt til dette tema.  Minibuss og bestillingstransport  YTF v/Storsætre viste til at ein del av bestillingsprodukta til Skyss med fordel kunne vært utført med minibuss med 16 sitteplassar i staden for lågentre, og dermed kunne bussane også vært køyrd med D1 sertifikat. Slik minibuss ville vært en stor fordel både for operatør med store utfordringar knytt til å rekruttere buss sjåførar, og minibussane ville samstundes være langt betre tilpasse både vegar og passasjergrunnlag i distrikt. Passasjergrunnlaget i nye bestillingsområde i H&V kontrakten er foreløpig lågt, og Storsætre etterlyste betre informasjon rundt dei nye bestillingsprodukta.  Skyss takka for gode innspel og tar dette med i videre forbetringsarbeid både hos tilbodsutvikling og kundeinformasjon.  Hop-on-Hop-off på Torget  YTF v/Storsætre viste til utfordring med stopp på Torget, og bad Skyss om å bidra med å få endra perrong for desse kommersielle turistbussane.  Skyss v/Gudrun Einbu tar med innspelet.  Plan Lars Hilles gt.  Plan for stenging av Lars Hilles gt. vart etterlyst av YTF. Skyss er i gang med å planlegge for denne omlegginga, og dialog vil gå med dei enkelte kontraktsområda som blir råka. Siste informasjon frå Bergen vann er at planane no er utsett på ubestemt tid.  Skyss vil halde aktuelle operatørar orientert om endringar. | Sjå vedlegg.    Skyss  Skyss  Skyss  Skyss |
| 5 | **Status bussanbod**  Skyss v/Karl Inge Nygård orienterte om pågåande bussanbod og status på desse.  Kort oppsummering – anbod generelt pr september 2025:  **Bussanbod 2026 (Sunnfjord, Sogn og Sunnhordland)​**   * Kontraktar inngått og arbeid med implementering starta opp * Endringsordre for bussar med toalett – basert på mottatt innspel frå Fellesforbundet i mai møtet.   **Bussanbod Nordhordland 2027​**   * Planlagt politisk sak om konkurransegrunnlaget i september 2025 * Konkurransegrunnlag på høyring før kunngjering   **Bussanbod Bergen (Bergen nord, Bergen sentrum, Bergen sør og Vest)​**   * Arbeid med forslag til strategiske føringar for framtidige kontraktar starta​ * Depot og vurderingar   + Storavannet depot VS Mannsverk depot – Pågåande vurdering og utgreiing av ulike alternativ foreløpig på overordna nivå   + Fellesforbundet v/Moldung etterlyste tid og mogelegheit for å komme med innspel, og peika spesielt på viktigheit av Mannsverk depot ift rekruttering av sjåførar som bur i området. Dette tek Skyss med seg i arbeidet med utgreiing av framtidige bussanlegg.   + Karl Inge svara ut at det var for tidleg å handsame konkrete innspel frå tillitsvalde til dei nye kontraktane, men når tida er inne vil det komme invitasjon frå Skyss til dette | Sjå vedlegg.  Skyss |
| 6 | **Eventuelt**  3 saker var meld inn i forkant av møtet.  Sakar frå Fellesforbundet v/Moldung om status Storavatnet terminal og Trolley var svart ut tidlegare i møtet.  Følgande eventuelt sak vart tatt opp under dette punktet i møtet:   1. **Kontaktperson – Statens Vegvesen**     1. Verneombod Stange etterspurde kontaktperson hos Statens vegvesen ifb vegomleggingar, og Skyss v/Einbu vil oversende dette. | Skyss |
| 7 | **Evaluering av dagens møte**  Deltakarane oppfatta møtet som positivt og med god dialog. |  |
| 8 | **Dato for møte – møteplan 2025 /26**   |  |  |  | | --- | --- | --- | | **Kvartal** | **Dato** | **Klokkeslett** |  |  |  |  | | --- | --- | --- | | 4. kvartal | Tysdag 11/11-25 | 10.00 – 13.00 | | 1. kvartal | Tysdag 17/2-26 | 10.00 – 13.00 | | 2. kvartal | Tysdag 26/5-26 | 10.00 – 13.00 | | 3. kvartal | Tysdag 15/9-26 | 10.00 – 13.00 | | 4. kvartal | Tysdag 24/11-26 | 10.00 – 13.00 |   Skyss ber om innspel til møtetidspunkt snarast, og dersom det ikkje føreligg innspel innan 15/10-25 vert det kalla inn til møter i 2026 basert på dette. |  |